Қытай Қырғызстанды жарылқап тастады
"Қытай Қырғызстанды жарылқап тастады" | "https://abai.kz/post/142452"
TITLE: Қытай Қырғызстанды жарылқап тастады
URL: https://abai.kz/post/142452
META: "Қытай Қырғызстанды жарылқап тастады" | "https://abai.kz/post/142452"
DATE: 05.11.2021
AUTHOR(s): Abai.kz
TOTAL WORDS: 104
TEXT: Қытай үкіметі Қырғызстанға көмек ретінде 1150 тонна ұн, 75 тонна қант және 50 тонна соя майын жолдады. 4 қарашада тараптар гуманитарлық көмекті тапсыру-қабылдап алу құжатына қол қойды. Бұл туралы Қырғызстанның төтенше жағдайлар жөніндегі министрлігі хабарлады. 58 контейнерге тиелген азық-түлік қазан айында түсірілген. Гуманитарлық жүк әзірге Бішкектегі материалдық қорда сақталады. Оны пайдалану туралы шешімді үкімет қабылдайды. 2021 жылы Қырғызстанда қуаңшылық болып, шаруалар өнімді аз жинады, жем-шөптің жоқтығынан мал қырылды. Соған байланысты Қырғызстан билігі малды шетелге сатуға тыйым салып, азық-түлік қорын жинауға кірісті. Қысқа арналған азық-түлік қорын жинауға бюджеттен 1,5 млрд сом бөлінді. Сонымен бірге, үкімет шетелден әкелінетін аса қажетті тауарларды қосылған құн салығынан босатты. Abai.kz
